**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2013.(…..)**

**önkormányzati rendelete**

a település „Környezetvédelmi Alap”-járól szóló 10/1996. (V. 17.) Kt. rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott feladatkörében eljárva, valamint a környezet védelmének általános szabályairól szóló 1995. évi LIII. törvény 46. § (1) c) bekezdésében kapott felhatalmazás alapján a település „Környezetvédelmi Alap”-járól szóló 10/1996. (V. 17.) önkormányzati rendeletet az alábbiak szerint módosítja:

1. §

Martfű Város Önkormányzata Képviselő-testületének a település „Környezetvédelmi Alap”-járól szóló 10/1996. (V. 17.) önkormányzati rendelet (továbbiakban: Rendelet) 2. § (1) b) pontjában a „ Jász-Nagykun- Szolnok Megyei Környezetvédelmi Felügyelőség” ” szövegrész helyébe

a „ az illetékes környezetvédelmi hatóság” szövegrész kerül.

2. §

A Rendelet 3. § (1) bekezdésében a „Településfejlesztési és Környezetvédelmi Bizottság” szövegrész helyébe

a „ Pénzügyi Ügyrendi és Városfejlesztési Bizottság” szövegrész kerül.

3. §

A Rendelet 4. § (1) bekezdésében a „Településfejlesztési és Környezetvédelmi Bizottság” szövegrész helyébe

a „ Pénzügyi Ügyrendi és Városfejlesztési Bizottság” szövegrész kerül.

4. §

A Rendelet 4. § (3) bekezdése helyébe a következő rendelkezés lép

4. § (3) A polgármester – a Pénzügyi és Adóügyi Iroda közreműködésével – félévenként köteles tájékoztatni a Képviselő – testületet az Alapba befolyt, illetve felhasználásra került összegekről.

5. §

A Rendelet 4. § (4) bekezdése helyébe a következő rendelkezés lép

4. § (4) Az Alap pénzeszközeit elkülönítve, külön alszámlán kell kezelni.

6. §

Záró rendelkezés

E rendelet a kihirdetését követő napon lép hatályba, és a hatályba lépését követő napon hatályát veszti.

 Dr. Kiss Edit Szász Éva

polgármester jegyző